Gabriel Attal

De Gabriel Attal, gebuer de 16. Mäerz 1989 zu Clamart, am Departement Hauts-de-Seine, ass e franséische Politiker (Renaissance). Hien war vum 9. Januar bis de 5. September 2024 Premierminister vun der Franséischer Republik.

Virdru war hie vu Juli 2020 bis Mee 2022 Porte-parole vun der Regierung, dono Delegéierte Budgetsminister am Finanz- a Wirtschaftsministère, an da vu Juli 2023 bis Januar 2024 Bildungsminister ënner der Premierministesch Elisabeth Borne, där hiren Nofollger hie gouf.

Hie war vun 2006 bis 2016 Member vum Parti socialiste (PS), 2017 gouf hie Member vun En Marche !. Vun 2012 bis 2017 war hie Conseiller a Riedeschreiwert am Cabinet vun der Sozial- a Gesondheetsministesch Marisol Touraine (PS). 2014 gouf hien an de Gemengerot vu Vanves gewielt.

No de virgezunnene Parlamentswale vum 7. Juni 2024 huet hie säi Récktrëtt ugekënnegt,"Gabriel Attal annonce qu'il remettra sa démission lundi matin mais se dit prêt à rester à Matignon « aussi longtemps que le devoir l'exigera »." lemonde.fr, 07.07.2024. blouf awer nach bis de 5. September 2024, den Dag vun der Ernennung vu sengem Nofollger Michel Barnier, faisant fonction a sengem Amt.
Um Spaweck

Kategorie:Premierministere vu Frankräich
Kategorie:Franséisch Educatiounsministeren
Kategorie:Gebuer 1989
Kategorie:Deputéiert vun der Fënnefter Franséischer Republik